KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2015. szeptember 1-i rendkívüli ülésére)


TÁRGY: 	A KISKŐRÖSI ÓVODÁK MAXIMÁLIS CSOPORTLÉTSZÁM ÁTLÉPÉSÉNEK ENGEDÉLYEZÉSE
 

A nemzeti köznevelésről szóló 2011. évi CXC. törvény (továbbiakban: Nkt.) 25.§ (7) bekezdése értelmében:
„(7) Az óvodai csoportok, iskolai osztályok, kollégiumi csoportok minimális, maximális és átlag létszámát a 4. melléklet határozza meg. Az óvodai csoportra, iskolai osztályra, kollégiumi csoportra megállapított maximálislétszám a nevelési év, illetőleg a tanítási év indításánál a fenntartó engedélyével legfeljebb húsz százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási évsorán az új gyermek, tanuló átvétele, felvétele miatt indokolt. A minimális létszámtól csak akkor lehet eltérni, ha azt az óvodai, tanulói jogviszony nevelési, tanítási év közben történő megszűnése indokolja, továbbá szakképzőiskolában akkor is, ha a képzés során tanulói jogviszony korábbi tanítási évben történő megszűnése miatt az érintett osztály, csoport létszáma a minimális létszám alá csökkent, és átszervezéssel - a tanulóra háruló aránytalan teher nélkül - nem alakítható ki a minimális létszámot elérő létszámú osztály, csoport.”

A Nkt. 4. melléklete szerint:

Csoportlétszámok

	Intézménytípus
	 Csoportlétszámok

	 
	 minimum
	 maximum
	 átlag

	Óvoda
	13
	25
	20



Kiskőrös Város Önkormányzata fenntartásában lévő Kiskőrösi Óvodák igazgatója 2015. augusztus 25. napján kelt levelében jelezte, hogy a csoportlétszámok szervezése során a tervezett csoportlétszám  a 2015/2016. nevelési évben engedélyezett maximális 25 fő  helyett a Batthyány Óvoda „Ba” 5 csoportja 26 fő, „Ba” 6 csoportja 26 fő, a Mohácsi Óvoda nagy csoportja 26 fő, a Szűcsi Óvoda nagy csoportja 26 fő, középső csoportja 28 fő lesz.

Az intézmény a maximális létszámhatárt (25 fő) átlépi, ezért szükséges a létszámbővítéshez a fenntartó engedélye. A 20%-kal megemelt létszámhatárokat egyik csoport sem lépi át. 

A fentiek alapján javaslom, hogy a Képviselő-testület a határozat-tervezetben foglaltak szerint döntsön.



Kiskőrös, 2015. augusztus 27.
                                                                                                           
                                                                                                        	                           Domonyi László sk.
	                         polgármester

HATÁROZAT-TERVEZET


A Képviselő-testület a nemzeti köznevelésről szóló 2011. évi CXC. törvény 25. § (7) bekezdése és a 4. számú melléklet 3. pontja alapján engedélyezi a Kiskőrösi Óvodáknál az óvodai csoportokra megállapított maximális létszámtól való eltérést és a 2015/2016. nevelési évben a Batthyány utcai székhely Ba 5 és Ba 6 csoportjainak létszámát 26 főben, a Mohácsi Óvoda nagycsoportját 26 főben, a Szűcsi Óvoda nagy csoportját 26 főben, a középső csoportját 28 főben határozza meg.

Felelős: 	polgármester

